ไฟแนนเชียลไดเจสต์
FSS เพิ่มทุนขายหุ้นเดิม
18 ส.ค. 2554

FSS เพิ่มทุนขายหุ้นเดิม
คณะกรรมการบริษัทหลักทรัพย์ ฟินันเซีย ไซรัส (FSS) มีมติให้บริษัทเพิ่มทุนจดทะเบียนจำนวน 145,026,628 หุ้น แบ่งขายให้ผู้ถือหุ้นเดิมที่มีชื่อในทะเบียนวันที่ 6 ก.ย. 2554 จำนวน 128,912,628 หุ้น สัดส่วน 2.50 หุ้นเดิมต่อ 1 หุ้นใหม่ ในราคาหุ้นละ 1.60 บาท กำหนดจองซื้อและชำระเงินค่าหุ้นวันที่ 26-30 ก.ย. 2554
นอกจากนี้ ให้ออกใบสำคัญแสดงสิทธิที่จะซื้อหุ้นเสนอขายแก่กรรมการและพนักงานของบริษัท ครั้งที่ 2 หรือโครงการอีสป อายุ 2 ปี จำนวน 16,114,000 หน่วย อัตราการใช้สิทธิ 1 ต่อ 1 ราคาหุ้นละ 2 บาท 
SPCG เพิ่มทุนทำโรงไฟฟ้า
คณะกรรมการบริษัท เอสพีซีจี (SPCG) มีมติเพิ่มทุนจดทะเบียนจาก 500 ล้านบาท เป็น 840 ล้านบาท โดยการออกหุ้นใหม่จำนวน 340 ล้านหุ้น เสนอขายให้ประชาชนทั่วไป (PO) ไม่เกิน 60 ล้านหุ้น ผู้ซื้อหุ้นจะได้รับแจกใบสำคัญแสดงสิทธิซื้อหุ้น (วอร์แรนต์) สัดส่วน 2 หุ้นต่อ 1 วอร์แรนต์ กำหนดแปลงสภาพเป็นหุ้นใหม่ราคา 1 บาท แต่ยังไม่กำหนดราคาขายหุ้นเพิ่มทุน
ขณะเดียวกันมีการแจกวอร์แรนต์ให้ผู้ถือหุ้นเดิม สัดส่วน 2 หุ้นเดิมต่อ 1 หุ้นใหม่ ราคาแปลงสภาพ 1 บาทต่อหุ้น 
สำหรับวัตถุประสงค์ของการเพิ่มทุน เพื่อนำไปซื้อทรัพย์สินสำหรับการดำเนินธุรกิจพัฒนาโรงไฟฟ้าพลังงานแสงอาทิตย์จำนวน 4 โครงการ มูลค่าโครงการละประมาณ 650 ล้านบาท รวมมูลค่าทั้งหมดไม่เกิน 2,600 ล้านบาท